Source: http://kirkkonummi.cloudnc.fi/fi-FI/Toimielimet/Perusturvalautakunta/Kokous_22112018/Kirkkonummen_Kotikuntoutusmalli(22725)
Timestamp: 2019-09-24 09:50:21+00:00
Document Index: 12559673

Matched Legal Cases: ['§ 99', '§ 97', '§ 98', '§ 100', '§ 101', '§ 102']

Kirkkonummen Kotikuntoutusmalli | Kirkkonummi
Kirkkonummen Kotikuntoutusmalli
Perusturvalautakunta, kokous 22.11.2018
§ 99 Kirkkonummen Kotikuntoutusmalli
KIRDno-2018-1171
Tiina Paalanen, tiina.paalanen@kirkkonummi.fi
Katja Kuula, katja.kuula@kirkkonummi.fi
Kotikuntoutus on monialaista, ikääntyneen kotona tapahtuvaa kuntoutusta. Siinä yhteistyötä kuntoutujan kanssa tekevät fysioterapeutti ja hoitoalan ammattilainen. Monialaisen kotikuntoutuksen tavoitteena on ikääntyneen toimintakyvyn vahvistaminen ja ylläpitäminen siten, että ikääntyneen palvelutarve vähenisi ja hän voisi asua kotona niin pitkään kuin mahdollista.
Kotikuntoutusta toteutetaan jo useassa Suomen kunnassa ja kaupungissa.​ Kotikuntoutuksen tarjoaminen on perusteltua, kun kuntoutuja tarvitsee apua liikkumisen, kodin arkiaskareista selviytymisen tai esimerkiksi päivittäisten toimien harjoitteluun. Kotikuntoutus on perusteltua myös siinä tapauksessa, kun arvion mukaan asiakkaan palveluntarve tulee kasvamaan lähitulevaisuudessa. Kaikilla käynneillä pyritään tiiviiseen yhteistyöhön omaisten ja läheisten kanssa.
Kotikuntoutuksessa harjoitellaan arkisia asioita. Tavoitteena voi olla esimerkiksi
​omatoiminen siirtyminen pyörätuolista vuoteeseen
pyörätuolilla liikkujasta kuntoutuminen rollaattorin käyttäjäksi
itsenäinen ulkoilu
postilaatikolta postin haku
itsenäinen peseytyminen/pukeutuminen
tai porraskävelyn mahdollistuminen
Kirkkonummen kotikuntoutusmallissa on hyödynnetty jo voimassa olevia malleja esimerkiksi EKSOTEn ja Ruotsin Borås -mallia. Lisäksi kotikuntoutusmallin kehittämisessä Kirkkonummen kotikuntoutustiimi on tehnyt yhteistyötä GeroMetron kanssa, teemana kotona tapahtuva kuntoutus.
Perusturvalautakunta merkitsee Kirkkonummen kotikuntoutusmallin tiedoksi.
Perusturvalautakunta merkitsi Kirkkonummen kotikuntoutusmallin tiedoksi.
Kirkkonummen kunnan vastaava fysioterapeutti Katja Kuula ja kotihoidon osastonhoitaja Tiina Paalanen olivat kokouksessa läsnä tämän kokousasian käsittelyn ajan esittelemässä asiaa. He saapuivat kokoukseen klo 18.36 ja Katja Kuula poistui klo 19.17. Toimintakyvyn tukipalveluiden tulosalueen vastuuhenkilö Tuula Malmi-Suominen poistui klo 19.16. Tiina Paalanen oli kokouksessa paikalla vielä tätä kokousasiaa seuraavan kokousasian käsittelyn ajan.
Asian valmistelijat
§ 97 Maahanmuuttajatyön esittely
§ 98 Kuntien sosiaali- ja terveydenhuollon 2018 tammi-elokuun nettotoimintamenojen vertailu
§ 100 Kirkkonummen kunnan kotihoidon asiakkuuden kriteerien hyväksyminen
§ 101 Tiedoksiannot perusturvalautakunnalle 22.11.2018
§ 102 Muut asiat